Артем Здунов

**Артем Здунов**, Артем Алексей улы Здунов (, *[[1978 ел]]ның [[18 май|18 мае]], [[Казан]]*) — икътисадчы, РФ дәүләт эшлеклесе, 2020 елның 18 ноябреннән  Мордовия Башлыгы вазифаларын вакытлы башкаручы, 2014—2018 елларда Татарстан икътисад министры, 2018—2020 елларда Дагстан премьер-министры. Икътисад фәннәре кандидаты (*[[2005 ел|2005]]*). Бердәм Россия фиркасе әгъзасы.

## Тәрҗемәи хәле
1978 елның 18 маенда Казанда туган. Мордва. Казанның 5нче лицеен, «*Финанслар һәм кредит*» белгечлеге буенча Казан дәүләт финанс-икътисад институтын (*[[2000 ел|2000]]*), КФЭИ аспирантурасын (*[[2004 ел|2004]]*), РФ президенты каршындагы Россия халык хуҗалыгы һәм дәүләт хезмәте академиясе магистратурасын (*[[2011 ел|2011]]*) тәмамлаган. Инглиз телен камил белә. Казан дәүләт финанс-икътисад институтында «Хәзерге заманда Россиянең икътисади иминлеге системасында капиталның читкә китүе» () темасына икътисад фәннәре кандидатлыгына диссертация яклаган (*[[2005 ел|2005]]*).
 
## Хезмәт юлы
1996-1998 елда КФЭИ студентларының  рәисе урынбасары.

2000-2001 елларда «Сәнәгати иминиятләштерү компаниясе»  иминиятләштерү буена белгече, эчке аудиторы.

2004-2006 елларда Казан финанс-икътисад институтының (*[[2011 ел]]дан [[Казан дәүләт университеты|КФУ]] составында*) макроикътисад һәм икътисади теория кафедрасы укытучысы.

2006-2010 елларда «Татарстан Фәннәр академиясенең перспективалы икътисади тикшеренүләр үзәге» дәүләт учреждениесенең фән буенча директор урынбасары.

2010-2014 елларда Татарстан Республикасы икътисад министры урынбасары.

2014 елның октябреннән 2018 елның февраленә кадәр Татарстан икътисад министры.

2018 елның 7 февраленнән 2020 елның 18 ноябренә кадәр Дагстан премьер-министры. Дагстан Башлыгы   Владимир Васильев 2018 елның 6 февралендә Артем Здунов кандидатурасын республика хөкүмәте җитәкчесе сыйфатында республика парламенты (Халык Җыены) каравына кертә. 7 февральдә Дагстан парламенты кандидатураны раслый (*75 депутатның 68 е уңай,5 е каршы тавыш бирә, 2 е нейтраль*).

2020 елның 18 ноябреннән Мордовия Башлыгы вазифаларын башкаручы.

## Бүләкләре, мактаулы исемнәре
* 2009 ТР ФА «2009 елның иң яхшы галиме» бәйгесе җиңүчесе.
* РФ башкарма хакимиятенең федераль һәм төбәк органнарының ведомство бүләкләре.

## Гаиләсе
Өйләнгән, улы һәм кызы бар.

## Керем һәм милек
2015 елда биргән декларациясе буенча кереме 6 млн 200 мең сум, 2016 елда 8 млн 539 мең сум (хатыныныныкы 538 мең сум).
Шәхси милкендә ике җир кишәрлеге — 1197 кв. метр һәм 2668 кв. метр.
Күчемсез милке: йорт 162,9 кв.м., 65,4 кв. метрлы фатирның 1/3 өлеше, 148,1 кв. м. фатирның чирек өлеше (калган өлешләренә хатыны һәм балигъ булмаган ике баласы ия), ике машина кую урыны.
## Санкцияләр
2024 елның декабрендә Евросоюзның санкцион исемлекләренә кертелгән.
## Искәрмәләр

## Сылтамалар
*  Татарстан Республикасы икътисад министры Артем Здунов 
* Артём Здунов. Биография.  РИА Новости, 07.02.2018
*    Татарстан икътисад министры Артем Здунов Дагыстан Хөкүмәте рәисе вазифасына кандидат булды. Татар-информ мәгълүмат агентлыгы, 06.02.2018
*   Коллекционер солдатиков: зачем Здунова командировали в Дагестан? Бизнес Online, 06.02.2018

Төркем:Казан дәүләт финанс-икътисад институтын тәмамлаучылар
Төркем:Татарстан хөкүмәте әгъзалары
Төркем:Икътисад фәннәре кандидатлары
Төркем:Дагстан хөкүмәте башлыклары
Төркем:Бердәм Россия фиркасе әгъзалары
Төркем:Мордовия башлыклары
Төркем:Шәхесләр:Украинадагы низаг аркасында шәхси санкцияләргә дучар булганнары